Diari Oficial de la Generalitat Valenciana


Sumari del DOGV 8481, del 07-02-2019 (2019/790)

Notificació de la sentència dictada en el procediment de mesures contenciós número 572/2016.
--------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/790


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures contenciós número 572/2016. [2019/790]  
Lletrat de l'administració de justícia: Jesús Larrosa Abellán.  
Judici família. Guarda, custòdia o aliments de fills menors no matrimonials no consensuats [F02] - 000572/2016.  
Part demandant: Esther Rodríguez Cuerva.  
Part demandada: Vicente Wilmer Contreras Beltrán.  
Sobre guarda, custòdia o aliments de fills menors no matrimonials no consensuats.  
En el judici a què es fa referència, s'ha dictat la resolució que té el text que literalment és com segueix:  
  
«Dispositiva  
Estime la demanada interposada per Esther Rodríguez Cuerva, representada per la procuradora senyora Torres Carreño contra Vicente Wilmer Contreras Beltrán, en situació processal de rebel·lia, i dispose les següents mesures en interés de la seua filla menor:  
1. S'atribueix la guarda, la custòdia i l'exercici exclusiu de la pàtria potestat sobre la filla menor de la parella a Esther Rodríguez Cuerva.  
2. Se suspén l'espai de relació paternofilial i no pertoca fixar cap règim de visites entre pare, senyor Contreras Beltrán, i filla menor.  
  
3. El senyor Contreras Beltrán pagarà mensualment, des de desembre de 2018 inclusivament, en concepte d'aliments per al seu fill menor i fins que obtinga la independència econòmica, la quantitat de 150 euros en el compte bancari designada per la mare dins dels primers cinc dies de cada mes i actualitzable anualment de conformitat amb l'índex de preus al consum.  
4. Ambdós progenitors pagaran a mitges les despeses extraordinàries produïdes per l'educació i la criança de la menor.  
Tot això sense fer especial condemna en les costes causades en la tramitació d'aquesta causa.  
Notifiqueu aquesta sentència a les parts en legal forma i feu-los saber que en contra podran interposar, davant d'aquest jutjat i en el termini de vint dies hàbils, un recurs d'apel·lació, del qual, si és el cas, coneixerà l'Audiència Provincial d'Alacant. Així mateix, per a recórrer en apel·lació aquesta resolució caldrà consignar la quantitat de 50 euros en el compte de depòsits d'aquest jutjat o, en cas contrari, no s'admetrà a tràmit el recurs assenyalat i si posteriorment s'estimara totalment o parcialment aquest recurs, es tornarà a la part l'import del depòsit consignat.  
Aquesta és la meua sentència, de la qual es portarà un testimoniatge a les actuacions i s'inclourà en el llibre de sentències, definitivament jutjant en la instància, la pronuncia, mana i firma María Luisa Carrascosa Medina, magistrada jutgessa de reforç del Jutjat de Primera Instància número 6.»  
  
Atés que es desconeix l'actual domicili o la residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de dispositiva de sentència al demandat en la persona de Vicente Wilmer Contreras Beltrán.  
  
Diligència. L'estenc jo, el lletrat de l'Administració de justícia, per a fer constar que aquest edicte ha quedat fixat en el dia de hui al tauler d'anuncis.  
En done fe.  
  
Elx, 28 de gener de 2019.- El lletrat de l'Administració de justícia: Jesús Larrosa Abellán.